title: "Ren\u00e9 Desfontaines"
text: "Ren\u00e9 Louiche Desfontaines ([de.f\u0254\u0303.t\u025bn]; * 14. Febrewoore 1750 uun Tremblay, Bretagne; \u2020 16. Nofember 1833 uun Pariis) wiar en fraans\u00f6\u00f6sk botaaniker.\n\nDesfontaines wurd nai bi Tremblay uun a Bretagne b\u00e4\u00e4ren. Hi ging tu't Coll\u00e8ge de Rennes an studiaret faan 1773 medisiin uun Pariis. Uun Pariis ging hi tu Louis Guillaume Lemonnier sin f\u00f6\u00f6rleesingen uun a Jardin des Plantes an sin interese f\u00f6r't botaanik wurd wreeknet. Hi studiaret do botaanik oner botaaniker Bernard de Jussieu. 1786 wurd hi \u00fc\u00fcs Lemonnier san efterfuliger tu a prufeser f\u00f6r a botaanik uun a Jardin neemd. Hi ging f\u00f6r tau juar tu Tuneesien an Algeerien an saamelt faan d\u00f6ndeer lunen f\u00f6l plaanten.\n\nWerken\n Flora atlantica, sive Historia plantarum, quae in Atlante, agro tunetano et algeriensi crescunt, 2 Binjer (Atlantisk Plaanten, of Histoore faan a Plaanten, wat uun a Atlantik, lunen faan Tuneesien an Algeerien waaks; 1798\u20131799).\n Tableau de l'\u00e9cole de botanique du Mus\u00e9um d'histoire naturelle (Tabel faan't Skuul faan Botaanik faan't Museeum faan't Nat\u00fc\u00fcrhistoore; 1804).\n Choix des plantes du Corollaire des instituts de Tournefort (\u00dctjwool faan a Plaanten faan't Korolaar faan't Instituut uun Tournefort; 1808).\n Histoire des arbres et des arbrisseaux qui peuvent \u00eatre cultiv\u00e9s en pleine terre sur le sol de la France (Histoore faan a Buumer an Bosker, wat uun fol gr\u00fcnj \u00fc\u00fcb't eerd faan Frankrik plaantet wurd k\u00f6n; 1809).\n Voyage dans les R\u00e9gences de Tunis et d'Alger (Rais uun a Prowinsen faan Tunis an Algier; 1838).\n\nBotaaniker"